Det nye idræts- og kulturcenter Lanternen i Løgstør har nu fået en skyde bane. Faktisk er der tale om hele ni styks skydebane, der har været over et år undervejs. Løgstør Sportsskytteklubs ni nye skydebaner er 15 meter lange og står klar med top moderne skydeskiver, der elektronisk fortæller om du rammer eller ej. Klubben, der kommer fra slidte og mørke kælderlokaler, er nu kommet op ad kælderen og er nu en skydebane i top kvalitet. - Jeg står og har gåsehud, fordi når man kommer her op og oplever de her baner, og oplever at der er højt til loftet. Vi er bogstaveligt kommet fra asken til ilden. Jeg er virkelig glad og stolt, siger Søren Munk, instruktør i Løgstør Sportsskytteklub. Projektet startede for over et år siden og nu næsten 1 million kroner og små 1000 arbejdstimer senere står de nye skydebaner endelig klar med en helt ny oplevelse. - Denne her bane er helt på niveau til at blive brugt til internationale stævner, siger Søren Munk. Projektets største bidragsyder er Skydebaneforeningen, der har bidraget med en halv million kroner til skydeklubben.

Opsummering:
Skydelystne nordjyder får nu helt nye muligheder for at skyde løs. Løgstør Sportsskytteklub har nemlig fået helt nye lokaler.